AMAETHYDDIAETH, CYMRU Enwi, cymhwyso a chychwyn 1 1 Enw'r Rheoliadau hyn yw Rheoliadau Asesu Effeithiau Amgylcheddol (Tir heb ei Drin ac Ardaloedd Lled-naturiol) (Cymru) (Diwygio) 2007. 2 Mae'r Rheoliadau hyn yn gymwys o ran Cymru a deuant i rym ar 9 Chwefror 2007. Diwygio'r Rheoliadau 2 Diwygir Rheoliadau Asesu Effeithiau Amgylcheddol (Tir heb ei Drin ac Ardaloedd Lled-naturiol) (Cymru) 2002 fel a ganlyn. Dehongli 3 1 Yn rheoliad 2(1)— a yn lle'r diffiniad o “Gwladwriaeth AEE” rhodder “ystyr “Gwladwriaeth AEE” (“ EEA State ”) yw Aelod-wladwriaeth, Norwy, Gwlad yr Iâ neu Liechtenstein”; b ar ddiwedd y diffiniad o “y Gyfarwyddeb EIA ” ychwaneger “fel y'i diwygiwyd ddiwethaf gan Gyfarwyddeb 2003/35/EC” ; c ar ddiwedd y diffiniad o “y Gyfarwyddeb Cynefinoedd” ychwaneger “fel y'i diwygiwyd ddiwethaf gan yr Act sy'n ymwneud ag amodau ymaelodi y Weriniaeth Tsiec, Gweriniaeth Estonia, Gweriniaeth Cyprus, Gweriniaeth Latfia, Gweriniaeth Lithuania, Gweriniaeth Hwngari, Gweriniaeth Malta, Gweriniaeth Gwlad Pwyl, Gweriniaeth Slofenia a Gweriniaeth Slofacia a'r addasiadau i'r Cytuniadau y mae'r Undeb Ewropeaidd wedi'i selio arnynt”. 2 Mae unrhyw gyfeiriad yn y Rheoliadau hyn at offeryn Cymunedol yn gyfeiriad at yr offeryn hwnnw fel y'i diwgiwyd o dro i dro. Cymhwyso'r Rheoliadau 4 Yn rheoliad 3— a ar ôl “rhag” ym mharagraff (3) yn lle “y” mewnosoder “rheoliadau 4 i 26 o'r”; a b ar ôl paragraff (4) ychwaneger— 5 Pan fo'r Cynulliad Cenedlaethol yn bwriadu rhoi cyfarwyddyd o dan baragraff (3) rhaid iddo— a ystyried a fyddai unrhyw asesiad o'r prosiect yn briodol, ac eithrio asesiad o'r math a fyddai'n ofynnol, petai rheoliadau 4 i 26 o'r Rheoliadau hyn i'w cymhwyso i'r prosiect, cyn gwneud penderfyniad sgrinio o dan rheoliad 5(4) neu benderfyniad i roi neu i wrthod caniatâd o dan reoliad 13(1); a b cymryd y fath gamau ag y mae'n eu hystyried yn briodol i ddwyn y canlynol i sylw'r cyhoedd— i yr wybodaeth a gafodd ei hystyried wrth wneud y cyfarwyddyd a'r rhesymau dros wneud hynny, a ii yr wybodaeth a ddaeth o unrhyw asesiad o'r prosiect a wnaed o dan is-baragraff (a). . Darparu gwybodaeth 5 Yn rheoliad 8, yn lle paragraff (3) rhodder— 3 Nid yw paragraff (1) yn ei gwneud yn ofynnol i gorff ymgynghori ryddhau i'r ceisydd unrhyw wybodaeth— a y caiff wrthod ei datgelu o dan reoliad 12(1) o'r Rheoliadau Gwybodaeth Amgylcheddol 2004 ; neu b y'i rhwystrir rhag ei ddatgelu gan reoliad 13(1) o'r Rheoliadau hynny. 4 Pan nad yw corff ymgynghori yn awdurdod cyhoeddus o fewn ystyr rheoliad 2(2) o'r Rheoliadau Gwybodaeth Amgylcheddol 2004, mae paragraff 3 i'w gymhwyso fel petai'n gorff cyhoeddus o'r fath. . Y cais am ganiatâd 6 Yn rheoliad 9(3)(b)— a ar ôl “cyhoeddi hysbysiad mewn papur newydd lleol sy'n cylchredeg yn ardal y tir perthnasol mewnosoder “ac ar wefan briodol”; b yn is-baragraff (ii) ar ôl “cyhoeddi'r hysbysiad” hepgorer “a”; c ar ôl is-baragraff (iii) ychwaneger— iv yn datgan fod rhaid i unrhyw ganiatâd a roddir fod yn ddarostyngedig i'r amodau a bennir yn rheoliad 13(11) ac i unrhyw amodau ychwanegol a wêl y Cynulliad Cenedlaethol yn dda; a v yn datgan, pan fo'n berthnasol, â pha rai eraill o Wladwriaethau'r AEE, yr awdurdodau y cyfeirir atynt yn erthygl 6(1) o'r Gyfarwyddeb EIA a'r cyhoedd sydd â buddiant mewn unrhyw gyfryw Wladwriaeth AEE yr ymgynghorir â hwy ynglŷn â'r cais. . Gwybodaeth ychwanegol 7 Yn rheoliad 10(3), ar ôl “gyhoeddi hysbysiad mewn papur newydd lleol sy'n cylchredeg yn ardal y tir perthnasol” mewnosoder “ac ar wefan briodol”. Gwladwriaethau AEE Eraill 8 Yn rheoliad 11 — a ym mharagraff (2), yn lle “wybodaeth amgylcheddol ychwanegol”, rhodder “wybodaeth bellach y mae'n ei hystyried yn berthnasol i'r cais”; b ar ôl paragraff (6) ychwaneger— 7 Pan fo Gwladwriaeth AEE arall wedi gwneud penderfyniad i roi neu i wrthod caniatâd datblygu ac wedi hysbysu'r Cynulliad Cenedlaethol o'r penderfyniad hwnnw yn unol ag Erthygl 9(2) o'r Gyfarwyddeb EIA, rhaid i'r Cynulliad Cenedlaethol gymryd y fath gamau ag y mae'n eu hystyried yn briodol i ddwyn unrhyw wybodaeth a gafwyd gan y Wladwriaeth EEA honno mewn perthynas â'r penderfyniad hwnnw i sylw'r cyhoedd. . Y penderfyniad ar ganiatâd 9 Yn rheoliad 13 — a ym mharagraff (12)(a), yn lle “o'i benderfyniad ynghyd â'r rhesymau a'r ystyriaethau llawn sy'n sail i'r penderfyniad”, rhodder— i o'r penderfyniad; ii o'r rhesymau a'r ystyriaethau llawn y mae'r penderfyniad wedi'i seilio arnynt; a iii o unrhyw sylwadau a wnaed gan y cyhoedd sydd â buddiant ar y cais. b ym mharagraff (12)(c), ar ddiwedd is-baragraff (ii), hepgorer “a”; c ym mharagraff (12)(c), ar ddiwedd is-baragraff (iii), ychwaneger— iv o grynodeb o unrhyw sylwadau a wnaed gan y cyhoedd sydd â buddiant ar y cais; a v o wybodaeth ynghylch yr hawl i herio'r penderfyniad a'r gweithdrefnau ar gyfer gwneud hynny. . Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis-Thomas Llywydd y Cynulliad Cenedlaethol 30 Ionawr 2007